# Bolivia

### Wikipedia

República de Bolivia

lippu |  | vaakuna

Valtiomuoto | tasavalta
Presidentti | Evo Morales
Pääkaupunki | La Paz (812 986 as.), Sucre (226 668 as.)1
Muita kaupunkeja | Santa Cruz (1 368 390 as.), Cochabamba (592 594 as.)
Pinta-ala – josta sisävesiä | 1 098 580 km² (sijalla 27) 1,4 %
Väkiluku (2000) – väestötiheys – väestönkasvu | 8 300 463 (sijalla 85) 8 / km² 1,49 % (2005)
Viralliset kielet | espanja, ketšua, aymara, guarani
Valuutta | Boliviano (BOB)
BKT (?) – yhteensä – per asukas | sijalla ? 22,33 miljardia USD 2 600 USD
HDI (2002) | 0,681 (sijalla 114)
Elinkeinorakenne | maatalous 13 %, palvelut 59 %, teollisuus 28 % BKT:sta
Aikavyöhyke – kesäaika | UTC−4 ?
Itsenäisyys Espanjasta ja Perusta | 6. elokuuta 1825
Lyhenne Maatunnus | BO ajoneuvot: BOL lentokoneet: CP
Kansainvälinen suuntanumero | +591
Motto | Morir antes que esclavos vivir
Kansallislaulu | Bolivianos, el hado propicio("Bolivialaiset, oi armias kohtalo")
1 La Paz on hallinnollinen keskus, Sucre on oikeudellinen keskus

Bolivian tasavalta (esp. República de Bolivia) eli Bolivia (ketšua Bulibiya, aimaraksi Wuliwya) on tasavaltainen sisämaavaltio Etelä-Amerikassa. Sen rajanaapurit ovat Brasilia pohjoisessa ja idässä, Paraguay ja Argentiina etelässä sekä Chile ja Peru lännessä.

## [muokkaa] Historia

Boliviassa on pitkään ollut hyvin edistyneitä kulttuureita, joista merkittävin oli Tihuanaco. 1400-luvulla Inkojen imperiumi valtasi alueen. Espanjalaiset liittivät Bolivian Perun varakuningaskuntaan 1500-luvulla ja sittemmin La Platan varakuningaskuntaan.

Bolivian itsenäisyystaistelu alkoi 1809, mutta Espanjasta se onnistui irrottautumaan vasta 1825 Simón Bolívarin ansiosta, ja maakin sai nimensä hänen mukaansa. Tämän jälkeen Bolivia muodosti lyhytaikaisen liiton Perun kanssa ennen varsinaista itsenäistymistään. Itsenäistymisensä jälkeen Bolivia menetti laajoja alueita sodissa maan myymisessä Brasilialle, Chilelle, Paraguaylle ja Perulle.

Vuosien 1879–1884 Tyynenmeren sodassa Bolivia menetti Tyynenmeren rannikkonsa ja yhteytensä merelle Chilelle, mikä hiertää maiden välejä edelleen. Vuosina 1932–1935 Chacon sodassa Bolivia menetti 3/4 Gran Chacosta Paraguaylle. Sodan tappion aiheuttaman tyytymättömyyden vuoksi vuonna 1952 vasemmistolainen Movimiento Nacionalista Revolucionario johti kansallista vallankumousta, joka syöksi vallasta entisen oligarkian. Tuolloin maassa laajennettiin äänioikeus myös naisille ja alkuperäisväestölle, tehtiin maauudistus ja kansallistettiin kaivokset. MNR syöstiin vallasta vuoden 1964 sotilasvallankaappauksessa varapresidentti René Barrientosin ja asevoimien komentaja Alfredo Ovandon toimesta.

Boliviassa on ollut todella paljon vallankumouksia sotilasvallankaappauksia rodullisten ja kulttuurellisten ongelmien vuoksi, keskimäärin vuoden välein maan historian aikana.

Vuonna 1971 vallankaappaus syrjäytti kenraali Juan Torresin ja toi eversti Hugo Banzerin valtaan. Banzer hallitsi 1971–1978. Vuoden 1980 vaalit mitätöitiin, eikä 1979 ja 1980 saatu tulosta. Heinäkuun 1980 kaappaus toi kenraali Luis García Meza Tejadan valtaan. Hän hajotti kongressin, mutta kaadettiin maan 190. kaappauksessa elokuussa 1981.

Vuosina 1982–1985 hallitsi presidentti Hernán Siles Zuazo. Siles kutsui vaalit vuotta etukäteen kireän tilanteen vuoksi ja Banzer sai eniten ääniä, mutta kongressi valitsi Víctor Paz Estenssoron. Vuonna 1989 Banzer jäi kolmanneksi ja antoi tukensa vasemmiston Jaime Paz Zamoralle. Vasemmiston ja oikeiston yllätysliitto esti ennakkosuosikki Sanchez de Lozadan valinnan. Vuonna 1993 Gonzalo Sánchez de Lozada valittiin presidentiksi. Kun hänen kaudensa päättyi, se oli pisin maan kokema demokraattinen kausi.

Vuonna 1997 ei saatu selvää tulosta, ja Banzer sai vuorostaan vasemmiston tuen ja tuli valituksi presidentiksi 71-vuotiaana. Hän erosi kuitenkin ennen kautensa päättymistä terveyssyistä. Varapresidentti Jorge Quiroga astui johtoon.

Gonzalo Sánchez de Lozada palasi presidentiksi 2002 vaaleissa. Hänet pakotettiin eroon mellakoinnin ja lakkojen jälkeen lokakuussa 2003 (ns. kaasusota; Guerra del Gas). Varapresidentti Carlos Mesa erosi myös pian. Tammikuussa 2006 astui virkaansa ensimmäinen alkuperäisväestöä edustava presidentti Evo Morales.

## [muokkaa] Politiikka

Bolivian valtionpäämies on presidentti, joka valitaan kerralla viiden vuoden kaudelle. Presidentti nimeää hallituksen. Boliviassa on kaksikamarinen parlamentti (Congreso Nacional), jossa senaattorien kamarissa (Cámara de Senadores) on 27 jäsentä ja edustajainhuoneessa (Cámara de Diputados) 130. Edustajainhuoneen jäsenistä 70 vaalitaan yhden edustajan piireistä ja 60 suhteellisella vaalitavalla. Senaattoreita on kolme departementtia kohti. Kaikkien edustajien kausi on viisi vuotta.

## [muokkaa] Departementit

  Pääartikkeli: Bolivian departementit

Bolivian departementit

Bolivia on jaettu yhdeksään departementtiin (esp. departamentos). Nämä ovat (departementin pääkaupunki suluissa):

- Beni (Trinidad)
- Chuquisaca (Sucre)
- Cochabamba (Cochabamba)
- La Paz (La Paz)
- Oruro (Oruro)
- Pando (Cobija)
- Potosí (Potosí)
- Santa Cruz (Santa Cruz)
- Tarija (Tarija)

Jokainen departementti on jaettu provinsseihin (provincias).

## [muokkaa] Maantiede

Bolivian kartta

Bolivia on sisämaanvaltio, sillä se menetti rantakaistaleensa Tyynenmeren sodassa 1879 – 1884. Maan länsiosat sijaitsevat korkealla Andien vuoristossa, maan korkein kohta on 6 542 m korkea Nevado Sajama. Suurin osa bolivialaisista asuu maan keskiosan ylängöllä. Maan itäosan alangon taas peittää Amazonin sademetsä. Bolivian ja Perun rajalla sijaitsee Titicaca-järvi. Länsiosassa, Potosín osastossa, sijaitsee Salar de Uyuni, maailman laajin suolatasanko.

Merkittävimmät kaupungit ovat La Paz, Sucre, Santa Cruz de la Sierra ja Cochabamba.

## [muokkaa] Talous

Bolivia on pitkään tunnettu yhtenä Latinalaisen Amerikan köyhimmistä ja vähiten kehittyneimmistä maista, mutta se on viimeisen vuosikymmenen aikana edistynyt merkittävästi markkinatalouden kehityksessä. Presidentti Sánchez de Lozadan virkakaudella (1993–1997) muun muassa allekirjoitettiin kauppasopimus Meksikon kanssa ja Bolivia liittyi Mercosur-yhteisöön.

Bolivia satelliittikuvassa kesäkuussa 2002.
Wikimedia Commonsissa on lisää materiaalia aiheesta Bolivia.

## [muokkaa] Aiheesta muualla

- Matkaopas aiheesta Bolivia Wikitravelissa (englanniksi)

Etelä-Amerikan valtiot
Argentiina | Bolivia | Brasilia | Chile | Ecuador | Guyana | Kolumbia | Paraguay | Peru | Surinam | Uruguay | Venezuela
Epäitsenäiset alueet Etelä-Georgia ja Eteläiset Sandwichsaaret | Falklandinsaaret | Ranskan Guayana
Väli-Amerikka | Pohjois-Amerikka | Latinalainen Amerikka

| Tämä Boliviaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/o/l/Bolivia.html

Luokat: Bolivia-tyngät | Bolivia

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- العربية
- Aragonés
- Asturianu
- Aymar
- Bahasa Indonesia
- Bahasa Melayu
- বাংলা
- Bân-lâm-gú
- Беларуская
- Bosanski
- Brezhoneg
- Български
- Català
- Česky
- Cymraeg
- Dansk
- Deutsch
- Eesti
- Ekakairũ Naoero
- Ελληνικά
- English
- Español
- Esperanto
- Euskara
- فارسی
- Français
- Gàidhlig
- Galego
- 한국어
- Hrvatski
- Ido
- Ilokano
- Interlingua
- Íslenska
- Italiano
- עברית
- कश्मीरी - (كشميري)
- Kernewek
- Kiswahili
- Krèyol ayisyen
- Kurdî / كوردي
- Latina
- Latviešu
- Lietuvių
- Líguru
- Limburgs
- Magyar
- Македонски
- Nahuatl
- Nederlands
- 日本語
- Norsk (bokmål)
- Norsk (nynorsk)
- Occitan
- Oyghurque
- O'zbek
- Kapampangan
- Piemontèis
- Plattdüütsch
- Polski
- Português
- Română
- Rumantsch
- Runa Simi
- Русский
- Sámegiella
- संस्कृत
- Shqip
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Svenska
- Tagalog
- தமிழ்
- Tetun
- ไทย
- Tiếng Việt
- Тоҷикӣ
- Türkçe
- Українська
- 中文